Nordisk Museumsforbund er en forening oprettet 2015 i København ved Skandinavisk Museumsforbunds 100 års konference som en direkte videreførelse af heraf. Skandinavisk Museumsforbund har været den eneste fællesnordiske museumsforening, men dets navn havde længe været forældet, da Museumsforbundet har medlemmer i hele Norden, og ikke kun i Skandinavien, men også Finland, Island, Færøerne og Grønland. På konferencen blev der vedtaget to nye ting: Forbundets navn ændredes fra Skandinavisk Museumsforbund til Nordisk Museumsforbund, og som medlemmer optages fremover både museer og museumsansatte. Nordisk Museumsforbund fungerer et stort netværk mellem de nordiske landes kultur-, kunst- og naturhistoriske museer. Formålet er at skabe kontakter mellem museerne, afholde nordiske konferencer og faglige seminarer hvert 2.-3. år samt skabe netværk både mellem fagfæller og omkring særlige fokusområder.